Document ID: 32007D0521

SKLEP SVETA 2007/521/SZVP
z dne 23. julija 2007
o izvajanju Skupnega stališča 2004/293/SZVP o obnovitvi ukrepov v podporo učinkovitemu izvajanju pooblastil Mednarodnega kazenskega sodišča za nekdanjo Jugoslavijo (MKSJ)
SVET EVROPSKE UNIJE JE -
ob upoštevanju Skupnega stališča Sveta 2004/293/SZVP (1) in zlasti člena 2 Skupnega stališča v povezavi s členom 23(2) Pogodbe o Evropski uniji,
ob upoštevanju naslednjega:
(1)
Svet je s Skupnim stališčem 2004/293/SZVP sprejel ukrepe za preprečitev vstopa in tranzita prek ozemlja držav članic za posameznike, ki osebam na prostosti pomagajo, da se lahko še naprej izogibajo roki pravice za kazniva dejanja, za katera jih je obtožilo Mednarodno kazensko sodišče za nekdanjo Jugoslavijo (MKSJ), ali ki drugače ovirajo učinkovito izvajanje mandata MKSJ.
(2)
Po premestitvi Vlastimirja DJORDJEVIĆA v pripor MKSJ bi bilo treba nekatere osebe iz člena 1 Skupnega stališča, ki so povezane z Djordjevićem, umakniti s seznama.
(3)
Poleg tega bi bilo treba v skladu s členom 1 Skupnega stališča na seznam vključiti dodatno osebo in dodatne osebne podatke za ugotavljanje identitete.
(4)
Seznam v Prilogi k Skupnemu stališču 2004/293/SZVP bi bilo zato treba ustrezno spremeniti -
SKLENIL:
Člen 1
Seznam oseb, navedenih v Prilogi k Skupnemu stališču 2004/293/SZVP, se nadomesti s seznamom iz Priloge k temu sklepu.
Člen 2
Ta sklep začne učinkovati na dan sprejetja.
Člen 3
Ta sklep se objavi v Uradnem listu Evropske unije.
V Bruslju, 23. julija 2007

Labels: 11
5
0
13
18